Սկզբնական շրջանի գործիչներն են` Քաթանեան, Իշխան Արղութեան, Օր. Սաթենիկ Մատինեան (ապագային տիկին արղութեան), Բժ. Յակովբեան եւայլն, որոնք կուսակցական կազմակերպական գործերով կը զբաղէին եւ զուգընթացաբար նաեւ ուսուցչական եւ բժշկական գործերով: Թորոսը (Գալուստ Ալոյեան), Սամսոնը, Լեւոնը եւ ուրիշներ, մինչեւ 1896 թուականը անընդհատ կ’աշխատէին զինագործարանին մէջ: Հազարէն անց ըլլալու է անոնց պատրաստած զէնքերուն քանակը: Այս զինանոցի շնորհիւ էր, որ Դաշնակցութիւնը ի վիճակի եղաւ ռազմական խոշոր ձեռնարկներ ընել սահմանագլխուն վրայ: